दिसपुर , 21 अक्ट'बर : आसामनि काजिरङा पार्कआ दिनैनिफ्राय गोदानै दावबायारिफोरनि थाखाय खुलिफिनबाय । मख'नो गोनांदि , करना भाइरासनि जाहोनाव पार्कखौ गोबाव समनिफ्राय बन्द' खालामनानै दोन्दोंमोन । दिनै खुलिनाय बे पार्कआव थांनो थाखाय माखासे होबथानायबो जादों । काजिरङा नेसनेल पार्क एन्ड टाइगार रिजार्भनि बिथोनगिरिया फोरमायदोंदि , पार्कखौ खुलिनो थाखाय गावसोर गोनांथार बेबस्थाफोरखौ खालामदों । बे बोसोराव सरासनस्रा नेमखान्थिजों लोगोसे करनानि फ्रटकलखौबो सोलिहोगोन । फैगौ 1 नभेम्बरनिफ्राय इलिफेन्ट साफारि खालामनो हागोन । मख'नो गोनांदि , करनानि जाहोनाव थांनाय 7 दाननिफ्राय बे पार्कआ बन्द' जानानै दङमोन । दिनै खुलिनाय बे पार्कनि थाखाय गिबि मन्थ्रि सर्बानन्द सनवाल आरो राइज्योनि हाग्रा बिफाननि मन्थ्रि परिमल सुक्लबैद्यआ पार्कनि बेखेवनाय हाबाफारियाव बाहागो लायो । 
आसामनि काजिरडा पार्कआ दावबायारिफोरनि थाखाय दिनैनिफ्राय खुलिफिनबाय